b'\n_START_ARTICLE_\nFramework\n_START_PARAGRAPH_\nEn programmingsplatform eller et framework er en betegnelse for det milj\xc3\xb8 et program laves til at kunne udf\xc3\xb8res i fx .NET eller J2EE. Et program kan laves til at g\xc3\xb8re brug af flere specialiserede frameworks f.eks. kan det bruge iBATIS til at tilg\xc3\xa5 en database og samtidig bruge Struts (fra apache) til at strukturere sin klasser i et MVC-pattern (Model-View-Controller). Inden for java-verdenen bruges ofte betegnelsen javaplatformen n\xc3\xa5r man snakker om alle klasser og APIer i J2EE mens man i .NET verdenen foretr\xc3\xa6kker ordet framework._NEWLINE_Der er ret l\xc3\xb8se gr\xc3\xa6nser for hvad der definerer et framework. Nogle faktorer kunne v\xc3\xa6re en samling software, der er udgivet af den samme producent, som m\xc3\xa5ske har sikret at produkterne er gode til at arbejde sammen. Andre m\xc3\xa5der som elementer kan betragtes som en del af et framework er hvis de overholder et bestemt s\xc3\xa6t af de facto standarder, som f.eks. JavaScript der kan betegnes som en del af webplatformen, p\xc3\xa5 trods af at ingen enkelt producent leverer den "autoritative" JavaScript version, men fordi alle nyere browsere kommer med JavaScript indbygget.'